KYK: 'Ons is moeg gepraat', sê boere in Senekal | Landbou
Horner (22), 'n plaasvoorman wat vir mnr. Gilly Scheepers in die distrik Paul Roux gewerk het, is verlede week by 'n plaashek vermoor. Teenaan 'n sandsteenrandjie en net langs die hofgebou waar mense saamgedrom het, het lede van verskeie politieke en landbou-organisasies die mense toegespreek. Maar soos toesprake gevorder het, het die Vrystaat se lug gryser geraak en het frustrasie onder die skare begin groei.
Emosies het veral begin oorkook terwyl dr. Roy Jankielsohn, leier van die DA in die Vrystaatse wetgewer, gepraat het. Jankielsohn is uitgejou en 'n paar boere het nader gestaan en hom gevra om van die bakkie af te klim en op te hou praat."Ons is moeg gepraat en klaar gepraat!" het boere geskree.
'n Opgewerkte boer van Senekal wat die Horners goed ken, het gesmeek om 'n spreekbeurt te kry en gesê plaasgeweld moet nou stop.